**แผนยกระดับผลสัมฤทธิ์ทางการเรียน**

( พ.ศ. 2560 – 2562 )

**โรงเรียนบ้านดาหลำ**

**สำนักงานเขตพื้นที่การศึกษาประถมศึกษาสตูล**

**คำนำ**

แผนยกระดับผลสัมฤทธิ์ทางการเรียนของโรงเรียนบ้านดาหลำ จัดทำขึ้นเพื่อเป็นการวิเคราะห์ถึงปัญหาซึ่งอันเป็นเหตุปัจจัยที่มีผลต่อผลสัมฤทธิ์ทางการเรียนและเพื่อเป็นแนวทางในการวิเคราะห์ผลสัมฤทธิ์ทางการเรียนที่เชื่อมโยงสู่การทำแผนยกระดับผลสัมฤทธิ์ให้ดีขึ้น ซึ่งเอกสารดังกล่าวประกอบด้วย สภาพปัจจุบันและปัญหา แนวทางการวิเคราะห์ วัตถุประสงค์ของการจัดทำแผน ผลการดำเนินงานด้านมาตรฐาน และแนวทางการดำเนินงาน ซึ่งคณะผู้จัดทำ ได้ทำการวิเคราะห์สถานภาพ ปัจจัยต่างๆ นำมาทำข้อมูล ใช้เป็นแนวทางในการดำเนินการนำมาจัดทำแผนยกระดับผลสัมฤทธิ์ทางการเรียนของโรงเรียนบ้านดาหลำ เพื่อให้บรรลุผลสำเร็จ ตามแผนงานที่กำหนด

คณะผู้จัดทำ

# **ส่วนที่ 1**

**บทนำ**

1. **สภาพทั่วไป**

ชื่อสถานศึกษา โรงเรียนบ้านดาหลำ ที่ตั้ง หมู่ที่ ๕ ตำบล เขาขาว อำเภอ ละงู จังหวัด สตูล โทรศัพท์ 074-7756๔๐ e-mail : bdlsch1960@gmail.com สังกัด สำนักงานเขตพื้นที่การศึกษาประถมศึกษาสตูล

เปิดสอนตั้งแต่ระดับชั้น อนุบาล 1 ถึงมัธยมศึกษาปีที่ 3 มีเขตพื้นที่บริการโรงเรียน ทิศเหนือจดหมู่ที่ ๓ ตำบลเขาขาว อำเภอละงู ทิศใต้จดกับคลองละงู ทิศตะวันออก หมู่ที่ ๗ ทิศตะวันตกจดหมู่ที่ ๗ ตำบลกำแพง มีโรงเรียนใกล้เคียงในเขตพื้นที่ของตำบลและพื้นที่ต่างตำบล ดังนี้

⮚ โรงเรียนบ้านบ่อหิน หมู่ที่ ๓ ตำบลเขาขาว

⮚ โรงเรียนบ้านนาข่า หมู่ที่ ๗ ตำบลเขาขาว

⮚ โรงเรียนบ้านหาญ หมู่ที่ ๒ ตำบลเขาขาว

⮚ โรงเรียนบ้านห้วยมะพร้าว หมู่ที่ ๑๑ ตำบลละงู

โรงเรียนบ้านดาหลำ มีเขตบริการ ๒ หมู่บ้าน ได้แก่ ชุมชน หมู่ที่ ๕ และหมู่ที่ ๑ แต่ก็มีนักเรียนบางส่วน จากชุมชนหมู่ที่ ๑๑ ตำบลละงู และหมู่ที่ ๗ มาเข้าเรียนด้วย

2. ข้อมูลผู้บริหาร

ผู้บริหารสถานศึกษา : นายอุดม บินรินทร์ วุฒิการศึกษา : ศษ.ม. สาขา : การบริหารการศึกษา ดำรงตำแหน่งที่โรงเรียนตั้งแต่ วันที่ ๒๘ มกราคม พ.ศ. ๒๕๕๓ ถึงปัจจุบัน เป็นเวลา ๗ ปี ๓ เดือน

โทรศัพท์ ๐๘๖ – ๒๙๕๐๖๔๗ e-mail : [pd.br@hotmail.com](mailto:pd.br@hotmail.com)

รองผู้บริหารสถานศึกษา : นางสาวดวงฤทัย ชำนาญเพาะ วุฒิการศึกษา : ศษ.ม. สาขา : การบริหารการศึกษา ดำรงตำแหน่งที่โรงเรียนตั้งแต่ โทรศัพท์ ๐๘๐ – ๕๔๐๘๑๔๘ e-mail : [Duang\_cham@hotmail.com](mailto:Duang_cham@hotmail.com) รับผิดชอบกลุ่มปฏิบัติหน้าที่รองผิอำนวยการสถานศึกษา โดยปฏิบัติงาน การควบคุม กำกับ ดูแลเกี่ยวกับการบริหารวิชาการ การบริหารงบประมาณ การบริหารบุคคล การบริหารทั่วไป ความสัมพันธ์กับชุมชน และงานอื่นที่เกี่ยวข้องหรือที่ได้รับมอบหมายจากผู้อำนวยการโรงเรียน

**๓. ประวัติโรงเรียนโดยย่อ**

โรงเรียนบ้านดาหลำ ตั้งขึ้นเมื่อวันที่ ๔ มกราคม 2๕๐๓ โดย คณะครูโรงเรียนบ้านดาหลำ กำนัน ผู้ใหญ่บ้าน และราษฎร ในที่ดินซึ่งพระยาสมันตรัฐบุรินทร์ ผู้ว่าราชการจังหวัดสตูล และขุนภิรมณ์ฯ กำนันตำบลตอละใต้สงวนไว้เมื่อ พ.ศ. ๒๔๗๑ ตามทะบียนแปลงที่ ๒ ของโรงเรียนบ้านบ่อหิน ครั้งแรกได้ปลูกสร้างอาคารชั่วคราวขนาด ๖ X ๑๒ เมตร ๒ ห้องเรียน เสาไม้เถากลม ฝาไม่ไผ่ ขัดแตะ หลังคามุงจาก ค่าก่อสร้าง ๕๐๐๐ บาท มอบให้ศึกษาธิการอำเภอละงู (นายชวน รัตนภรณ์) ได้พิธีเปิดเมื่อวันที่ ๔ มกราคม ๒๕๐๓ โดยนายอำเภอละงู ( นายสุข จารุศรีพันธ์) เป็นประธาน มีราษฎรมาร่วมประมาณ ๑๐๐ คน เปิดสอนตั้งแต่ชั้น ป.๑ – ป.๓ โดยแยกเด็กอยู่ในพื้นที่และครูจากโรงเรียนบ้านบ่อหิน นายหิน รอดเสน รักษาการในตำแหน่งครูใหญ่ นายประพันธ์ ล้อมเมือง , นายกระดาษ หมีดนุ เป็นครูผู้สอน ปัจจุบันอายุ ๕๗ ปี เปิดสอนนักเรียนตั้งแต่อนุบาล ๑ ถึง มัธยมศึกษาปีที่ ๓

**คำขวัญ คติพจน์ ปรัชญา**

คติพจน์ คุณภาพดี ทันเวลา หลักความคุ้มค่า รักษาน้ำใจ

คำขวัญ มีคุณธรรม นำวิชาการ สืบสานวัฒนธรรม งามล้ำสิ่งแวดล้อม เพียบพร้อมชุมชน

ปรัชญา คุณธรรม นำความรู้ สู่ความสุข

อักษรย่อ ด.ล.

สีประจำโรงเรียน สีน้ำเงินขาว

**วิสัยทัศน์**

ภายในปีการศึกษา 2559 โรงเรียนบ้านดาหลำจัดการศึกษาให้มีคุณภาพตามาตรฐานการศึกษา มีคุณธรรมนำความรู้ตามหลักเศรษฐกิจพอเพียง พร้อมสู่ประชาคมอาเซียน

**พันธกิจ**

1. ส่งเสริม สนันสนุน และจัดการศึกษาให้มีคุณภาพตามาตรฐานการศึกษา

2. พัฒนาคุณภาพการศึกษาให้สอดคล้องกับวิถีชีวิตตามอัตลักษณ์ท้องถิ่น และยึดหลักเศรษฐกิจพอเพียง

3. ส่งเสริมและพัฒนาผู้เรียนให้มีคุณลักษณะที่พึงประสงค์ มีคุณธรรม จริยธรรม รู้จักตนเอง มีทัศนะคติ

และกระบวนการคิดวิเคราะห์ที่เหมาะสมกับวุฒิภาวะ

๔. สนันสนุนการใช้เทคโนโลยีในการจัดการเรียนการสอนให้มีคุณภาพและเกิดประสิทธิภาพ

๕. ส่งเสริม สนันสนุนให้ผู้เรียนมีความรู้และทักษะพื้นฐาน พร้อมสู่ประชาคมอาเซียน

๖. พัฒนาการบริหารจัดการโดยยึดหลักธรรมาภิบาล

**เป้าประสงค์**

มุ่งพัฒนาผู้เรียนให้มีคุณภาพตามาตรฐานการศึกษา มีคุณธรรม จริยธรรม และดำรงชีวิตอยู่ในสังคม

ได้อย่างมีความสุข

4. ข้อมูลนักเรียน

**จำนวนนักเรียนปีการศึกษา 2560 รวม 2๔0 คน**

|  |  |  |  |  |
| --- | --- | --- | --- | --- |
| **ระดับชั้น** | **จำนวนห้อง** | **เพศ** | | **รวม** |
| **ชาย** | **หญิง** |
| อ.1 | 1 | 11 | 10 | 21 |
| อ.2 | 1 | 11 | 9 | 20 |
| **รวม** | **2** | 22 | 19 | 41 |
| ป.1 | 1 | 9 | 13 | 22 |
| ป.2 | 1 | 11 | 8 | 19 |
| ป.3 | 1 | 11 | 10 | 21 |
| ป.4 | 1 | 15 | 12 | 27 |
| ป.5 | 1 | 9 | 12 | 21 |
| ป.6 | 1 | 5 | 12 | 17 |
| **รวม** | **6** | 60 | 67 | 127 |
| ม.1 | 1 | 22 | 13 | 35 |
| ม.2 | 1 | 10 | 10 | 20 |
| ม.3 | 1 | 9 | 8 | 17 |
| **รวม** | **3** | 41 | 31 | 72 |
| **รวมทั้งหมด** | **11** | 123 | 117 | 240 |

5. ข้อมูลบุคลากร

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ประเภทบุคลากร | เพศ | | ระดับการศึกษา | | | อายุเฉลี่ย | | | ประสบการณ์ในตำแหน่ง | | |
| ชาย | หญิง | ต่ำกว่า ป.ตรี | ป. ตรี | สูงกว่า ป.ตรี | น้อยกว่า 30 ปี | 30 - 50 | มาก  กว่า  50 ปี | น้อยกว่า 10 ปี | 11 - 20 | มาก  กว่า  20 ปี |
| ผู้อำนวยการ | 1 | - | - | - | 1 | - | - | ๑ | - | - | ๑ |
| รองผู้อำนวยการ | - | ๑ | - | - | ๑ | - | ๑ | - | - | ๑ | - |
| ครูประจำการ | ๕ | ๙ | - | ๑๒ | ๒ | - | ๙ | ๕ | ๒ | 9 | 5 |
| ครูอัตราจ้าง | - | - | - | - | - | - | - | - | - | - | - |
| พนักงานบริการ | 1 | - | 1 | - | - | - | 1 | - | - | 1 | - |
| พนักงานราชการ | - | 1 | - | 1 | - | 1 | - | - | 1 | - | - |
| อื่นๆ ครูพี่เลี้ยงฯ | - | ๑ | - | ๑ | - | 1 | - | - | ๑ | - | - |
| รวม | 6 | 10 | 1 | 14 | 4 | 2 | 11 | 6 | 4 | 10 | 6 |

**ประเด็นยุทธศาสตร์**

ยุทธศาสตร์ที่ 1 พัฒนาคุณภาพการศึกษาให้ได้ตามาตรฐานการศึกษา และส่งเสริมความสามารถทาง  
 เทคโนโลยี เพื่อเป็นเครื่องมือในการจัดการเรียนรู้

ยุทธศาสตร์ที่ ๒ ส่งเสริมคุณธรรม **จริยธรรม วิถีประชาธิปไตย ความสำนึกในความเป็นไทย และวิถีชีวิต**

**ตามหลักปรัชญาเศรษฐกิจพอเพียง**

ยุทธศาสตร์ที่ ๓ ส่งเสริม พัฒนาครูและบุคลากรทางการศึกษาทั้งระบบ

ยุทธศาสตร์ที่ ๔ พัฒนาประสิทธิภาพการบริหารจัดการ กระจายอำนาจทางการศึกษาโดยยึดหลักธรรมาภิบาล

และเน้นการมีส่วนร่วมจากทุกภาคส่วน

ยุทธศาสตร์ที่ ๕ พัฒนาการจัดการศึกษาพร้อมสู่ประชาคมอาเซียน

**ยุทธศาสตร์และเป้าประสงค์**

ยุทธศาสตร์ที่ 1 พัฒนาคุณภาพการศึกษาให้ได้ตามาตรฐานการศึกษา และส่งเสริมความสามารถทาง  
 เทคโนโลยี เพื่อเป็นเครื่องมือในการจัดการเรียนรู้

**เป้าประสงค์**

1. นักเรียนมีผลสัมฤทธิ์ทางการเรียน ๕ กลุ่มสาระวิชาหลักเพิ่ม ๔ ต่อปี
2. นักเรียนมีปัญหาการอ่าน การเขียนภาษาไทยต่ำกว่าเกณฑ์ลดลงร้อยละ ๒
3. นักเรียนมีความสามารถด้านเทคโนโลยีเป็นเครื่องมือในการเรียนรู้ ไม่น้อยกว่า ร้อยละ ๘๕
4. นักเรียนทุกคนได้รับการพัฒนาทักษะกระบวนการคิดตามมาตรฐานการเรียนรู้
5. นักเรียนชั้นประถมศึกษาปีที่ ๑-๓ ทุกคน อ่านออกเขียนได้ และนักเรียนชั้นประถมศึกษาปีที่ ๔-๖ อ่านคล่องทุกคน

**ยุทธศาสตร์ที่ ๒ ส่งเสริมคุณธรรม จริยธรรม วิถีประชาธิปไตย ความสำนึกในความเป็นไทย และวิถีชีวิต**

**ตามหลักปรัชญาเศรษฐกิจพอเพียง**

**เป้าประสงค์**

1. นักเรียนทุกคนได้รับการพัฒนาให้มีคุณธรรม จิตสำนึกความเป็นไทย
2. นักเรียนมีคุณลักษณะที่พึงประสงค์ตามหลักสูตรการศึกษาภาคบังคับ ไม่น้อยกว่า ร้อยละ ๘๐
3. โรงเรียนจัดกิจกรรมเสริมสร้างคุณธรรม จริยธรรม ความสำนึกในความเป็นไทยและวิถีชีวิตตามหลักเศรษฐกิจพอเพียง
4. นักเรียนทุกคนได้รับการพัฒนาทักษะการดำรงชีวิตที่มีคุณภาพตามหลักเศรษฐกิจพอเพียง
5. โรงเรียนเน้นคุณธรรมนำความรู้น้อมนำปรัชญาเศรษฐกิจพอเพียงสู่การปฏิบัติ
6. โรงเรียนพัฒนาระบบดูแลช่วยเหลือนักเรียน
7. นักเรียนไม่น้อยกว่าร้อยละ ๒๕ ได้รับการยกย่องเป็นตัวอย่างด้านคุณธรรม จริยธรรม

ยุทธศาสตร์ที่ ๓ ส่งเสริม พัฒนาครูและบุคลากรทางการศึกษาทั้งระบบ

เป้าประสงค์

1. ครูที่ได้รับการพัฒนา สามารถจัดการเรียนรู้ได้อย่างมีคุณภาพไม่น้อยกว่าร้อยละ ๘๕
2. โรงเรียนมีความเข้มแข็งด้านการบริหารทรัพยากรบุคคล
3. ครูและยุคลากรทางการศึกษามีความพอใจในความมั่นคงของการประกอบอาชีพไมน้อยกว่าร้อยละ ๘๕
4. บุคลกรทางการศึกษาได้รับการพัฒนาให้มีคุณภาพและสามารถปฏิบัติงานได้ตามาตรฐานหรือเกณฑ์ที่กำหนดไม่น้อยกว่า ร้อยละ ๘๕
5. ผู้บริหาร ครู บุคลากรทางการศึกษาทุกคนได้รับการส่งเสริมและพัฒนาให้มีศักยภาพและมีความก้าวหน้าในวิชาชีพ
6. ผู้บริหารสถานศึกษามีสมรรถนะหลักและสมรรถนะประจำสายงาน อยู่ในระดับดี
7. ครูผู้สอนทุกคนมีสมรรถนะหลักและสมรรถนะประจำสายงานอยู่ในระดับดี

ยุทธศาสตร์ที่ ๔ พัฒนาประสิทธิภาพการบริหารจัดการ กระจายอำนาจทางการศึกษาโดยยึดหลักธรรมาภิบาล

และเน้นการมีส่วนร่วมจากทุกภาคส่วน

เป้าประสงค์

1. กำหดนโยบาย เป้าหมาย แนวทางการปฏิบัติงานที่ชัดเจน ตรงตามเป้าหมายและนำสู่การปฏิบัติอย่าวงจริงจัง
2. สร้างระบบการนิเทศ ติดตาม ให้ผู้ตรวจสอบคุณภาพอย่างต่อเนื่อง
3. สร้างความตระหนัก ในการปฏิบัติหน้าที่ในโรงเรียนของผู้บริหาร ครูและบุคลากรทุกฝ่าย
4. ส่งเสริมให้ผู้บริหารสถานศึกษาสร้างจุดแข็งของผลงานตามศักยภาพสถานศึกษา
5. ทีมผู้บริหารระดับเขตพื้นที่การศึกษาออกปฏิบัติงาน นิเทศ กำกับ ติดตาม การปฎิบัติงานของสถานศึกษาอย่างต่อเนื่อง
6. ระดมสรรพกำลัง เพื่อพัฒนาคุณภาพการศึกษาให้บรรลุตามเกณฑ์มาตรฐาน
7. พัฒนาระบบการให้บริการ ช่วยเหลือสนับสนุนการศึกษา

ยุทธศาสตร์ที่ ๕ พัฒนาการจัดการศึกษาพร้อมสู่ประชาคมอาเซียน

เป้าประสงค์

1. นักเรียน ครูและบุคลากรทางการศึกษาได้มีโอกาสเข้าร่วมกิจกรรม แลกเปลี่ยนเรียนรู้กับชาวต่างประเทศ
2. ความร่วมมือทางการศึกษาระหว่างโรงเรียนกับประเทศอื่น ๆ ในอาเซียนเป็นไปอย่างมีประสิทธิภาพ
3. นักเรียน ครู และบุคลากรทางการศึกษาพูดภาษาต่างประเทศสัปดาห์ละ ๑ วัน

**ภารกิจของโรงเรียน**

โรงเรียนบ้านดาหลำ มีภารกิจในการดำเนินการจัดการศึกษาขั้นพื้นฐาน คือ

1. การจัดการศึกษาปฐมวัย กำหนดให้มีหลักสูตรการศึกษาปฐมวัยเป็นการเฉพาะ มีจุดมุ่งหมายเพื่อ

เป็นการเสริมสร้างพัฒนาการและเตรียมผู้เรียนให้มีความพร้อมในการเข้าเรียนชั้นประถมศึกษาปีที่ 1

๒. การจัดการศึกษาระดับประถมศึกษา เป็นการจัดการศึกษาตามหลักสูตรการศึกษาขั้นพื้นฐาน

พุทธศักราช 2551 มี 2 ช่วงชั้น คือ

ช่วงชั้นที่ 1 ชั้นประถมศึกษาปีที่ 1-3

ช่วงชั้นที่ 2 ชั้นประถมศึกษาปีที่ 4-6

ช่วงชั้นที่ ๓ ชั้นมัธยมศึกษาปีที่ 1-3

**ผลการดำเนินงาน**

1. ด้านปริมาณ

1.1 การเกณฑ์เด็กเข้าเรียนโรงเรียนสามารถเกณฑ์เด็กในพื้นที่บริการเข้าเรียนได้

ร้อยละ 100 อัตราการออกกลางคันไม่มี

๑.๒ นักเรียนที่จบช่วงชั้นที่ 2 เข้าศึกษาต่อทุกคน เป็นไปตาม พระราชบัญญัติการศึกษา 2542

๑.๓ นักเรียนที่จบช่วงชั้นที่ 3 เข้าศึกษาต่อทุกคน เป็นไปตาม พระราชบัญญัติการศึกษา 2542

2. ด้านคุณภาพ  
 2.1 ผลสัมฤทธิ์ทางการเรียนของนักเรียน ตั้งแต่ชั้นประถมศึกษาปีที่ 1-6 อยู่ในระดับดี  
 2.2 การปฏิรูปกระบวนการเรียนรู้ ทางโรงเรียนได้ดำเนินการส่งเสริมสนับสนุนให้ครูนำรูปแบบการจัด  
กระบวนการเรียนรู้ที่หลากหลาย โดยเน้นการจัดการเรียนการสอนตามสภาพจริง เรียนรู้ด้วยตนเอง เรียนรู้ด้วยการปฏิบัติจริง และเรียนรู้ร่วมกัน โดยเน้นผู้เรียนเป็นสำคัญ

**ส่วนที่ 2**

**แนวคิดและแนวทางการพัฒนา**

**แนวคิดในการยกระดับผลสัมฤทธิ์ทางการเรียน**

แนวคิดในการพัฒนาผลสัมฤทธิ์ทางการเรียนระดับสถานศึกษา สถานศึกษา : Empowerment  Approach Empowerment Evaluation ของ David Fetterman (1993)เป็นแนวคิดในการพัฒนาที่มุ่งหวังให้องค์กรหรือบุคลากรในองค์กรสามารถชี้นำตนเอง (Self – Directing) ที่จะช่วยให้องค์กรเกิดการพัฒนาแบบยั่งยืน ในอนาคต โดยมีแนวปฏิบัติในกระบวนการยกระดับผลสัมฤทธิ์ทางการเรียน ดังนี้

**ขั้นที่ 1  Taking Stock**    ตรวจสอบสภาพปัจจุบันเกี่ยวกับผลสัมฤทธิ์ทางการเรียนหรือผลการประเมินคุณภาพโรงเรียน เพื่อวิเคราะห์ว่า โรงเรียนเรามีคุณภาพมากน้อยเพียงใด เช่น พิจารณาจากผลการสอบ  O-NET  ผลการประเมินของ สมศ.

**ขั้นที่ 2   Setting  Goal**   กำหนดเป้าหมายความสำเร็จ  เช่น กำหนดว่า ภายในปี 2553   เราจะต้อง  
                      1)  ปรากฏผลการประเมินคุณภาพภายในระดับดีมาก  
                      2)  รายวิชาร้อยละ 90  มีคุณภาพระดับดีมาก  
                      3)  ผลสัมฤทธิ์ทางการเรียน โดยเฉพาะ O-NET  จะต้องเพิ่มขึ้นปีละ 5%

**ขั้นที่ 3**  **Developing  Strategies  and  Implementing**  พัฒนากลยุทธ์ แล้วนำกลยุทธ์

สู่การปฏิบัติ ตัวอย่างเช่น

1)  ขับเคลื่อนแนวคิดห้องเรียนคุณภาพ  หรือ ประสานคุณภาพรายวิชา  ครูทุกคน

ทุกรายวิชาต้องตั้งเป้าคุณภาพและดำเนินการยกระดับคุณภาพให้ได้  
                      2)  ปฏิรูปการบริหารจัดการห้องเรียนประจำชั้น กำหนดเกณฑ์ “ห้องประจำชั้น/ที่ปรึกษาคุณภาพ”  
                     3)  บริหารจัดการสถานศึกษาที่เน้นการขับเคลื่อนเชิงทฤษฎี อย่างเป็นระบบตามกรอบหลักวิชา

**ขั้นที่ 4**  **Documenting  Progress**  ประเมินรวบรวมเอกสารหลักฐานแสดงถึงความก้าวหน้าของงานตามเป้าหมาย

**การวิเคราะห์ผลการประเมินคุณภาพนักเรียน**

การวิเคราะห์ผลการประเมินคุณภาพนักเรียน ประจำปีการศึกษา 2559 เพื่อจัดทำแผนยกระดับผลสัมฤทธิ์ทางการเรียนมีรายละเอียดดังนี้

1. **การวิเคราะห์สภาพปัญหาระดับโรงเรียน**

**ด้านผู้บริหาร**

ควรส่งเสริมให้ครูใช้วิธีการสอนที่หลากหลาย ควรมีการนิเทศติดตามอย่างสม่ำเสมอต่อเนื่อง มีแนวทางการพัฒนางานด้านวิชาการ เป็นลำดับขั้นตอนในการจัดวางแผนงานตามนโยบาย การจัดกำลังคนให้เหมาะสมกับภาระงานที่มอบหมาย การเสริมขวัญและกำลังใจในการทำงาน การกำกับติดตามมีแนวทางในการดำเนินงาน

**ครู**

ครูจัดการเรียนการสอนตามความถนัดของตัวเอง ขาดการใช้วิธีการสอนที่หลากหลาย มีภาระงานและหน้าที่อื่นๆมีกิจกรรมในการแข่งขันทักษะต่าง ๆ มากเกินไป ทำให้เวลาการสอนของครูลดน้อยลง ครูผู้สอนขาดแนวทางในการนำหลักการสอนที่เสริมสร้างการพัฒนาการคิดวิเคราะห์ การรู้จักแก้ปัญหา ให้กับนักเรียน ความสัมพันธ์ ความเข้าถึงความต้องการของผู้เรียนในด้านต่าง ๆ ควรศึกษาแนวทางทักษะการแก้ปัญหา การควบคุมและจัดการเรียนการสอนของผู้เรียนให้มีความน่าสนใจ

**นักเรียน**

สภาพแวดล้อมในชุมชุนไม่ส่งเสริมให้นักเรียนรักการเรียนรู้ นักเรียนขาดความรับผิดชอบ ขาดความสนใจต่อการเรียนอย่างจริงจัง

**ผู้ปกครอง**

ขาดการสนับสนุนส่งเสริมให้ผู้เรียนรักการเรียนรู้ ความสนใจในการติดตามดูแลเพื่อพัฒนาความรู้ให้แก่เด็ก การติดตามภาระงานของนักเรียนอย่างต่อเนื่อง เช่น การบ้าน การสอนอ่าน การเสริมสร้างความคิด การดูแลเอาใจใส่ต่อความพร้อมในการมาโรงเรียนของนักเรียน

**2. การวิเคราะห์ผลการประเมินคุณภาพนักเรียน ประจำปีการศึกษา 2559**

2.1 ผลการประเมินคุณภาพการศึกษาระดับชาติ ปีการศึกษา 2559

- ตารางแสดงผลการทดสอบระดับชาติขั้นพื้นฐาน (NT) ปีการศึกษา 2559

ชั้นประถมศึกษาปีที่ 3 โรงเรียนบ้านดาหลำ

|  |  |  |  |
| --- | --- | --- | --- |
| **สาระวิชา** | **คะแนนเฉลี่ย** | | **เปรียบเทียบ ปี 58-59** |
| **2558** | **2559** |
| ความสามารถด้านภาษา | 38.25 | 49.79 | **+11.54** |
| ความสามารถด้านคำนวณ | 35.24 | 33.46 | **-1.78** |
| ความสามารถด้านเหตุผล | 43.17 | 49.93 | **+6.76** |
| รวมความสามารถทั้ง 3 ด้าน | 38.89 | 44.39 | +5.50 |

จากตาราง สรุปได้ว่า คะแนนเฉลี่ยระดับชาติของความสามารถด้านภาษา ความสามารถด้านคำนวณ และความสามารถด้านเหตุ ปีการศึกษา 2559 มีคะแนนเฉลี่ยโดยรวมทั้ง ๓ ด้าน เท่ากับ 44.39 เมื่อเทียบกับปีการ ปการศึกษา 255๘ พบว่า มีคะแนนเฉลี่ยสูงกว่าปีการศึกษา 2558 อยู่ +5.50

2.2 ผลการทดสอบทางการศึกษาระดับชาติขั้นพื้นฐาน ( O-NET ) ปีการศึกษา 2559 โรงเรียนบ้านดาหลำ

ปรากฏผลดังนี้

- ตารางแสดงผลการทดสอบระดับชาติขั้นพื้นฐาน (O-NET) ปีการศึกษา 2559 ชั้นประถมศึกษาปีที่ 6 โรงเรียนบ้านดาหลำ

|  |  |  |  |
| --- | --- | --- | --- |
| **สาระวิชา** | **คะแนนเฉลี่ย** | | **เปรียบเทียบ ปี 58-59** |
| **ปี 2558** | **ปี 2559** |
| ภาษาไทย | 47.50 | 55.90 | +8.40 |
| คณิตศาสตร์ | 32.00 | 35.91 | +3.91 |
| วิทยาศาสตร์ | 38.90 | 39.45 | +0.55 |
| สังคมศึกษา | 50.27 | 51.36 | +1.09 |
| ภาษาอังกฤษ | 38.33 | 36.14 | -2.19 |

จากตารางสรุปได้ว่า ผลการประเมินปีการศึกษา 2559 วิชาคณิตศาสตร์ ภาษาไทย วิทยาศาสตร์ และสังคมศึกษามีคะแนนเฉลี่ยร้อยละสูงกว่าคะแนนเฉลี่ยปีการศึกษา 2558 ส่วนวิชาภาษาอังกฤษมีคะแนนเฉลี่ยปีการศึกษา 2559 ต่ำกว่าคะแนนเฉลี่ยปีการศึกษา 2558 จึงควรมีการหาแนวทางในการส่งเสริมและพัฒนาเพื่อเพิ่มผลสัมฤทธิ์ต่อไปในทุกกลุ่มสาระที่สอบ O-NET

2.๓ ผลการทดสอบทางการศึกษาระดับชาติขั้นพื้นฐาน ( O-NET ) ปีการศึกษา 2559 โรงเรียนบ้านดาหลำ

ปรากฏผลดังนี้

- ตารางแสดงผลการทดสอบระดับชาติขั้นพื้นฐาน (O-NET) ปีการศึกษา 2559 ชั้นมัธยมศึกษาปีที่ ๓ โรงเรียนบ้านดาหลำ

|  |  |  |  |
| --- | --- | --- | --- |
| **สาระวิชา** | **คะแนนเฉลี่ย** | | **เปรียบเทียบ ปี 58-59** |
| **ปี 2558** | **ปี 2559** |
| ภาษาไทย | 39.00 | 42.00 | +3.00 |
| คณิตศาสตร์ | 18.40 | 28.80 | +10.40 |
| วิทยาศาสตร์ | 34.67 | 28.75 | -5.92 |
| สังคมศึกษา | 33.33 | 47.75 | +14.42 |
| ภาษาอังกฤษ | 30.00 | 26.75 | -3.25 |

จากตารางสรุปได้ว่า ผลการประเมินปีการศึกษา 2559 วิชาคณิตศาสตร์ ภาษาไทย และสังคมศึกษามีคะแนนเฉลี่ยร้อยละสูงกว่าคะแนนเฉลี่ยปีการศึกษา 2558 ส่วนวิชาภาษาอังกฤษและวิทยาศาสตร์ มีคะแนนเฉลี่ยปีการศึกษา 2559 ต่ำกว่าคะแนนเฉลี่ยปีการศึกษา 2558 จึงควรมีการหาแนวทางในการส่งเสริมและพัฒนาเพื่อเพิ่มผลสัมฤทธิ์ต่อไปในทุกกลุ่มสาระที่สอบ O-NET

**แนวทางในการพัฒนาเพื่อเพิ่มผลสัมฤทธิ์**

**สาระการเรียนรู้ภาษาไทย**

|  |  |  |
| --- | --- | --- |
| ประเด็นปัญหาที่พบ | สาเหตุปัญหา | แนวทางแก้ปัญหา |
| - นักเรียนเขียนหนังสือไม่ถูก  โดยเฉพาะความผิดพลาดอีกมาก  ในการเขียนสะกด-การันต์  - นักเรียนอ่านหนังสือไม่ถูกต้อง  - นักเรียนคิดวิเคราะห์ไม่ได้  - จับประเด็นไม่ค่อยได้  - เขียนแสดงความคิดเห็นไม่ค่อย  เป็น | ใช้ตัวสะกดไม่ถูกต้อง/วรรณยุกต์ ออกเสียงวรรณยุกต์ผิด  ขาดทักษะในการคิด | - ฝึกเขียนสะกดคำ  - ฝึกอ่านสะกดคำ  - ฝึกโดยใช้แบบฝึก  - ฝึกอ่าน และฝึกเขียนให้  บ่อยๆ  - จัดกิจกรรมนักการอ่านให้กับ  นักเรียนอย่างต่อเนื่อง |

**สาระการเรียนรู้คณิตศาสตร์**

|  |  |  |
| --- | --- | --- |
| ประเด็นปัญหาที่พบ | สาเหตุปัญหา | แนวทางแก้ปัญหา |
| - นักเรียนขาดความรับผิดชอบใน  การทำแบบฝึกหัด  - นักเรียนขาดทักษะในการ คูณ หาร เลข และการแก้โจทย์ปัญหา  - นักเรียนขาดทักษะการคิดวิเคราะห์  - นักเรียนไม่กระตือรือร้นในการเรียน เนื่องจากด้วยพื้นฐานของวิชา | - ท่องสูตรคูณไม่ได้  - ขาดทักษะในการคิดวิเคราะห์ | - ฝึกท่องสูตรคูณ  - ปรับเปลี่ยนวิธีการสอนโดยหาสื่อและเกมทางคณิตศาสตร์ที่น่าสนใจ  - ฝึกให้นักเรียนทำโครงงานคณิตศาสตร์ |

**สาระการเรียนรู้วิทยาศาสตร์**

|  |  |  |
| --- | --- | --- |
| ประเด็นปัญหาที่พบ | สาเหตุปัญหา | แนวทางแก้ปัญหา |
| - นักเรียนมีทักษะการคิดวิเคราะห์อยู่ในระดับต่ำ  - นักเรียนไม่กระตือรือร้นในการเรียน  - นักเรียนขาดความรับผิดชอบ | - วิชาวิทยาศาสตร์เป็นวิชาที่มีการ  ทดลอง และเรียนรู้จากของจริง  เป็นส่วนใหญ่ แต่สื่อการจัดการ  เรียนรู้มีไม่เพียงพอ  - นักเรียนมีพื้นฐานความรู้น้อยทำ  ให้เกิดการเรียนรู้ไม่ค่อยทันกับ  เนื้อหาสาระใหม่ที่นำมาสอน  - นักเรียนขาดสมาธิในการอ่าน  จับประเด็นเนื้อหาที่อ่านไม่ได้ | - ปรับเปลี่ยนวิธีการสอนที่หลากหลาย  - ฝึกให้นักเรียนทำโครงงานวิทยาศาสตร์  - จัดทำสื่อการเรียนการสอนให้น่าสนใจสอดคล้องสัมพันธ์กับความสนใจของผู้เรียน  - วิเคราะห์ คะแนน O-NET รายมาตรฐานและตัวชี้วัด ค้นให้พบเรื่องที่นักเรียนไม่ผ่าน เข้าใจยาก และจัดสอนเสริมในมาตรฐานและตัวชี้วัดดังกล่าว |

**สาระการเรียนรู้สังคมศึกษาฯ**

|  |  |  |
| --- | --- | --- |
| ประเด็นปัญหาที่พบ | สาเหตุปัญหา | แนวทางแก้ปัญหา |
| - นักเรียนเบื่อหน่ายไม่ค่อยสนใจเรียน  - นักเรียนขาดทักษะการคิดวิเคราะห์ | - ครูจัดกระบวนการเรียนการสอนไม่น่าสนใจ ใช้วิธีการสอนแบบบรรยายเสียเป็นส่วนใหญ่  - วิชาสังคมศึกษามีเนื้อหา  มาตรฐาน จำนวนตัวชี้วัด จำนวนมากและกว้างขวาง  - วิชาสังคมศึกษาเป็นแหล่งรวมของเนื้อหาที่หลากหลายสาขา | - ครูปรับกระบวนการเรียนการสอนที่ใช้วิธีการที่หลากหลายเน้นผู้เรียนเป็นสำคัญ เน้นทักษะการคิดวิเคราะห์  - ครูจัดทำแผนการสอนโดยวิเคราะห์มาตรฐานการเรียนรู้ ตัวชี้วัด จัดทำเนื้อหาให้กระชับ ตรงประเด็นไม่กว้างจนเกินไป จัดทำเนื้อหาให้ง่ายต่อการเข้าใจของผู้เรียน  - จัดทำสื่อการเรียนการสอนให้น่าสนใจสอดคล้องสัมพันธ์กับความสนใจของผู้เรียน  - วิเคราะห์ คะแนน O-NET รายมาตรฐาน ค้นให้พบเรื่องที่นักเรียนไม่ผ่าน เข้าใจยาก และจัดสอนเสริมในมาตรฐานดังกล่าว |

**สาระการเรียนรู้ภาษาต่างประเทศ(ภาษาอังกฤษ)**

|  |  |  |
| --- | --- | --- |
| ประเด็นปัญหาที่พบ | สาเหตุปัญหา | แนวทางแก้ปัญหา |
| - นักเรียนอ่านออกเสียงคำและประโยคไม่ถูกต้องและไม่เข้าใจความหมาย  - นักเรียนเบื่อหน่ายและไม่สนใจเรียน | - นักเรียนไม่เห็นความสำคัญของภาษาอังกฤษ  - ขาดการฝึกทักษะทั้ง 4 ด้าน  - สื่อและนวัตกรรมของครูผู้สอนน้อย  - นักเรียนอ่านคำศัพท์และแปลศัพท์ไม่ได้ | - จัดทำชุดฝึกทักษะ  - ปรับเปลี่ยนวิธีการสอน |

**ส่วนที่ 3**

**แนวทางการดำเนินงานเพื่อยกระดับผลสัมฤทธิ์ทางการเรียน**

จากสภาพปัจจุบันและปัญหา ข้อมูลเปรียบเทียบผลสัมฤทธิ์ชั้น ป.6 และ ม.๓ พบว่าผลการทดสอบระดับชาติ (O-NET ) ต่ำ ในบางรายวิชา โรงเรียนจึงมีความจำเป็นอย่างยิ่ง ในการดำเนินการพัฒนาและยกระดับผลสัมฤทธิ์ทางการเรียนโดยเร่งด่วน จึงได้จัดทำโครงการยกระดับผลสัมฤทธิ์ทางการเรียน ซึ่งมีรายละเอียดโครงการ ดังนี้

**โครงการ** พัฒนาผลสัมฤทธิ์การประเมินระดับชาติ

**แผนงาน** ขยายโอกาสและพัฒนาการศึกษา

**ลักษณะโครงการ** โครงการต่อเนื่อง

**สนองกลยุทธ์ที่** ที่ 2

**สนองมาตรฐานการศึกษา** ด้านคุณภาพผู้เรียน มาตรฐานที่ 2-6

**หน่วยงานที่รับผิดชอบ** โรงเรียนบ้านดาหลำ

**ผู้รับผิดชอบโครงการ** นางอ้อมใจ เหมสนิท

**ระยะเวลาดำเนินการ** 11 พฤษภาคม 2560 – 30 มีนาคม 2561 ………………………………………………………………………………………………………………

**1. หลักการเหตุผล**

การวัดและประเมินผลการเรียนรู้ระดับชาติในปีการศึกษาที่ผ่านมาจะเห็นว่านักเรียนโรงเรียนบ้าน ดาหลำมีผลสัมฤทธิ์ทางการเรียนต่ำ ทางโรงเรียนจึงจำเป็นต้องจัดกิจกรรมพิเศษเพื่อเสริมความรู้และประสบการณ์ให้แก่นักเรียน ตลอดจนให้มีการวัดและประเมินผลอย่างต่อเนื่องและหลากหลาย เพื่อให้นักเรียนรู้จักคิดและวิเคราะห์ข้อสอบ ซึ่งจะได้เป็นประสบการณ์พื้นฐานในการทำข้อสอบและพัฒนาคุณภาพผลสัมฤทธิ์ทางการเรียนของนักเรียน ให้มีประสิทธิภาพและเกิดประสิทธิผลมากยิ่งขึ้น

ดังนั้น ทางฝ่ายวิชาการ โรงเรียนบ้านดาหลำ จึงจัดทำโครงการนี้ขึ้น เพื่อพัฒนากระบวนการวัดและประเมินผลตลอดจนพัฒนาผลสัมฤทธิ์การประเมินระดับชาติให้สูงขึ้น

**2. วัตถุประสงค์**

2.1 เพื่อสำรวจการพัฒนาการและความก้าวหน้าของผู้เรียน

2.2 เพื่อให้ผู้เรียนมีผลสัมฤทธิ์ทางการเรียนสูงขึ้น

2.3 เพื่อเป็นประสบการณ์พื้นฐานในการวัดและประเมินผลในระดับชาติ

2.4 เพื่อจัดประสบการณ์ในการวัดและประเมินผลให้แก่นักเรียนอย่างหลากหลายและต่อเนื่อง

**3. เป้าหมาย**

**3.1 เชิงปริมาณ**

3.1.1 นักเรียนทุกระดับชั้น ได้รับการพัฒนาคุณภาพด้านผลสัมฤทธิ์ทางการเรียน

3.1.2 สถานศึกษาจัดกิจกรรมพิเศษและจัดประสบการณ์ในการวัดและประเมินผล ที่กระตุ้นให้ผู้เรียนกระตือรือร้นในการเรียนและรู้จักคิดและวิเคราะห์ข้อสอบ

**3.2 เชิงคุณภาพ**

3.2.1 ผู้เรียนมีผลสัมฤทธิ์ทางการเรียนตามเป้าหมาย

3.2.2 ผู้เรียนมีทักษะกระบวนการในการคิด วิเคราะห์ และแก้ปัญหาอย่างเป็นระบบ

3.2.3 ผู้เรียนทุกระดับ ได้รับการพัฒนาเต็มศักยภาพด้านผลสัมฤทธิ์ทางการเรียน

**4. ขั้นตอนการดำเนินงานและกิจกรรม**

4.1 ขั้นตอนการดำเนินงาน

4.1.1 ประชุมวางแผนการจัดทำโครงการ

4.1.2 เสนอโครงการเพื่อขออนุมัติ

4.1.3 แต่งตั้งคณะกรรมการดำเนินการ

4.1.4 ประชุมคณะกรรมการ วางแผน กำหนดหน้าที่รับผิดชอบ

4.1.5 ดำเนินการ

4.1.6 ติดตาม ประเมินผลการดำเนินการ

4.1.7 รายงานการดำเนินการ

4.2 กิจกรรมสำคัญ

|  |  |  |  |
| --- | --- | --- | --- |
| ที่ | กิจกรรม | ระยะเวลาดำเนินการ | ผู้รับผิดชอบ |
| 1. | กิจกรรมสอนพิเศษ 5 วิชาหลัก   * ประชุมชี้แจงนักเรียน * แต่งตั้งคณะกรรมการ * ประชุมคณะกรรมการ * ดำเนินการ * นิเทศติดตามและประเมินผล * สรุปรายงานผลการดำเนินงาน   กิจกรรมย่อย(สอนพิเศษ 5วิชาหลัก)  1. วิชาคณิตศาสตร์  2. วิชาวิทยาศาสตร์  3. วิชาภาษาไทย  4. วิชาภาษาอังกฤษ  5. วิชาสังคมศึกษา | พฤษภาคมพฤษภาคมพฤษภาคมพฤษภาคม-มีนาคม  พฤษภาคม-มีนาคม  ตุลาคม, มีนาคม | นางอ้อมใจ เหมสนิท  ผู้อำนวยการ  คณะทำงาน  คณะทำงาน  คณะทำงาน  คณะทำงาน  นางอ้อมใจ เหมสนิท |

**5. งบประมาณ** รวมใช้งบประมาณทั้งสิ้น 5,000 บาท จากแผนงานขยายโอกาสและพัฒนาการศึกษา มีรายละเอียดค่าใช้จ่าย ดังนี้

|  |  |  |  |  |  |
| --- | --- | --- | --- | --- | --- |
| ที่ | กิจกรรม | งบประมาณ | จำแนกตามหมวดรายจ่ายเป็น | | |
| ค่าตอบแทน | ค่าใช้สอย | ค่าวัสดุ |
| 1. | กิจกรรมสอนพิเศษ 5 วิชาหลัก  -จัดซื้อ จัดหา สื่อวัสดุ อุปกรณ์ | 5,000 บาท | - | - | 5,000 บาท |

**6. การประเมินผล**

|  |  |  |  |
| --- | --- | --- | --- |
| **ที่** | **ตัวบ่งชี้ความสำเร็จ** | **วิธีวัดผล / ประเมินผล** | **เครื่องมือที่ใช้วัด** |
| 1. | ครูมีสื่อ วัสดุ อุปกรณ์ ในการฝึก สอน สอบ เพื่อพัฒนาผลสัมฤทธิ์ในการประเมินระดับชาติ | 1. การสังเกต  2. การสอบถาม  3. การสัมภาษณ์ | 1. แบบสังเกต  2. แบบสอบถาม  3. แบบสัมภาษณ์ |
| 2. | นักเรียนมีผลสัมฤทธิ์ในการประเมินระดับชาติสูงขึ้น | 1. การสังเกต  2. การสอบถาม  3. การสัมภาษณ์ | 1. การทดสอบ  2. การบันทึกผลสัมฤทธิ์ทางการเรียน  3. การบันทึกการเข้าร่วมกิจกรรม |

**7. ผลที่คาดว่าจะได้รับ**

7.1 นักเรียนมีผลสัมฤทธิ์ทางการเรียนสูงขึ้น

7.2 นักเรียนมีผลสัมฤทธิ์ในการประเมินระดับชาติสูงขึ้น

7.3 นักเรียนพบความสำเร็จและเกิดความภาคภูมิใจในการเรียนรู้

7.4 นักเรียนเป็นคนเก่ง ดี และมีความสุขในการเรียน

ลงชื่อ ผู้เสนอโครงการ

(นางอ้อมใจ เหมสนิท)

ครู โรงเรียนบ้านดาหลำ

ลงชื่อ ผู้อนุมัติโครงการ

(นายอุดม บินรินทร์)

ผู้อำนวยการโรงเรียนบ้านดาหลำ

ลงชื่อ ผู้ให้ความเห็นชอบโครงการ

(นายยงยุทธ รอดเสน)

ประธานกรรมการสถานศึกษาขั้นพื้นฐาน